《辛亥除夕感怀》
明代·陈绍文

江城催节雨，入暮转霏微。春逼梅先放，寒欺燕未飞。

谁能同禹惜，吾始觉蘧非。明发成何计，青山斸故薇。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。